Malvalekker versiersel | Annelien Pienaar
Nou goed…ek het so ‘n effense swakte vir ‘n goeie versiersel wat sy vorm behou en in ‘n kits gemaak kan word. Hierdie resep het my moeder eendag so aanmekaar gesit toe my sussie verjaar het. Van toe af maak ons die heerlike versiersel!
Die versiersel het ‘n pragtige, amper meringue-agtige glans. Dit is nie so erg soet nie en het geen botter in nie. Dit smelt nie so maklik as die weer warm is nie. Ek dink dit is ‘n wenner!
150 g (¾ k) witsuiker
6 – 8 Malva lekkers
1 eierwit – groot eier tot Jumbo
Hier gaan jy ‘n dubbelkoker nodig hê. Dit beteken eenvoudig net jy moet ‘n kastrol vul tot op so ¼ vol en die water dan kook op medium hitte. Plaas dan ‘n bak met ‘n ronde bodem of ander kastrol wat kan hang oor die kokende water. Dit is baie belangrik dat die water nie die boonste kastrol of bak raak nie.
Los eers die suiker in water op oor lae hitte direk op die stoof. Sodra die stroop kook plaas die kastrol op die dubbelkoker en voeg die malvalekkers by. Kook die mengsel verder op vinnige hitte en roer af en toe. Net voordat die mengsel begin draderig word, klits die eierwit tot stywepunt stadium. As jy die bak omdraai moet die eierwit nie uitgly of uitval nie.
Klits nou die gesmelte malvalekker stroop by die eierwitte in en hou aan klits totdat die mengsel dik word. ‘n Elektiese handklitser is geskik vir die projek. Of krap uit in staanmenger waarvan die bak warm gemaak is deur in kookwater te sit en af te droog, anders set die mengsel te vinnig.
Variasie: 1-2 t kleursel of die kombinasie geursel soos verduidelik: Gebruik ‘n sjokolade geursel om die kleur te verander na ‘n ryksjokolade kleur. Bakkerswinkels hou tans hierdie soort alles in een kleursel/geursel aan en maak die mooiste glansende versiersel.
HOEVEELHEID: Genoeg vir 1 koek of 12 cupcakes.
BRON: Annelien Pienaar, 2016, Koekversier klas 101
Annelien	2017-06-29T09:39:05+00:00	6 Comments
Glans ganache versiersel
July 20th, 2017 | 6 Comments
Miemie louw June 29, 2017 at 10:38 am - Reply
Baie dankie vir die vreugde en kennis wat jy deel..
Annelien June 29, 2017 at 4:48 pm - Reply
Altyd welkom en hou aan saam Twist. Groete Annelien
Rika Oosthuizen July 2, 2017 at 6:43 am - Reply
Annelien dankie vir die resep. Kan die resep vergroot word bv. 3x aangemaak word?
Ek bak 3 tot 4 vanilla/sjokolade koeke op n slag en sal graag die versiersel ook wil grootmaat aanmaak indien moontlik.
Annelien July 2, 2017 at 6:29 pm - Reply
Hallo Rika, Ja dit sal met gemak vermeerder kan word. Geniet. Groete Annelien
Mel July 4, 2017 at 5:46 pm - Reply
What are Malva lekkers please?
Annelien July 4, 2017 at 8:04 pm - Reply
Hallo Mel, it is Marshmellows. Kind regards Annelien
Boerekos Boekpraatjie R150.00
Suurdeeg Broodklas R950.00 – R1,250.00
Boerekos met 'n Twist R330.00
Suurdeeg / Sourdough klas
Delicious recipes sent to your inbox!
Gesnyde blomme tonikum
Gebakte Korslose Melktert
RECIPE ARCHIVES Select Month October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 January 2015
Die beste Boontjiesop ooit!
Ek verskaf ongelukkig nie privaat nommer nie. Jy is egter welkom om…
Hallo Estelle, dit is ongelooflike wonderlike nuus dat dit so 'n reuse…
Hallo jong. As daar 'n venue is en 10-12 studente dan sal…